2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

ความเป็นมาของธุรกิจในกลุ่มเมเจอร์ ซีนีเพล็กซ์

จากประสบการณ์ของนายจำเริญ พูลวรลักษณ์ ในธุรกิจโรงภาพยนตร์อันยาวนานกว่า 40
ปีในนามเครือเมเจอร์ กรุ้ป นายวิชา พูลวรลักษณ์
บุตรชายได้สานต่อประสบการณ์และเริ่มทำธุรกิจโรงภาพยนตร์ในแนวเอ็นเตอเทนท์คอมเพล็กซ์
(Entertainment Complex) ซึ่งเป็นการผสมผสานระหว่างโรงภาพยนตร์ (Cinema)
เข้ากับธุรกิจบันเทิง และกิจกรรมอื่นๆ ที่เกี่ยวเนื่องกัน เกิดเป็น “ศูนย์บันเทิง เมเจอร์ ซีนีเพล็กซ์”
(MAJOR CINEPLEX) เป็นศูนย์บันเทิงที่รวมเอาความบันเทิงหลากหลายรูปแบบไว้ในที่เดียว
โดยมีโรงภาพยนตร์“เมเจอร์ ซีนีเพล็กซ์”เป็นบริการบันเทิงหลัก และธุรกิจโบว์ลิ่งเป็นธุรกิจรอง
พร้อมเสริมด้วยบริการบันเทิงอื่นหลากหลายประเภท
เพื่อให้เกิดความสะดวกและความครบวงจรในการตอบสนองความต้องการของกลุ่มลูกค้าที่เข้าใช้บริการชมภาพยนตร์
อาทิเช่นร้านอาหาร ร้านหนังสือ ร้านจำหน่ายเทปเพลง วีดีโอ ร้านขายของที่ระลึก
บริการอินเตอร์เน็ท เป็นต้น ทำให้ลูกค้าของโรงภาพยนตร์เมเจอร์ ซีนีเพล็กซ์
สามารถเลือกหาความบันเทิงได้อย่างเต็มที่

ด้วยศักยภาพการเติบโตอย่างเข้มแข็ง บริษัทฯ ได้เปิดสาขาเพิ่มในช่วงต้นปี 2545 ถึง 2 สาขา
คือสาขารังสิต และสาขาพระราม 3
หลังจากบริษัทฯเข้าจดทะเบียนในตลาดหลักทรัพย์แห่งประเทศไทย เมื่อวันที่ 23 พฤษภาคม 2545
บริษัทฯได้ขยายตัวอย่างต่อเนื่องและเปิดโรงภาพยนตร์เพิ่มอีก 4 สาขา ได้แก่ สาขาบางนา,
สาขาบางกะปิ, สาขาเสรีเซ็นเตอร์ และ สาขาพระราม 2 และในสิ้นปี 2545 กลุ่มเมเจอร์
ซีนีเพล็กซ์ มีโรงภาพยนตร์ให้บริการรวมทั้งสิ้น 12 สาขา จำนวน 111 โรง
สามารถรองรับผู้ชมได้จำนวนรวมสูงถึง 27,900 ที่นั่ง และมีโบว์ลิ่งรวม 6 สาขา จำนวน 174
เลน

การปรับโครงสร้างภายในกลุ่มเมเจอร์ ซีนีเพล็กซ์

กลุ่มเมเจอร์
ซีนีเพล็กซ์ได้เล็งเห็นถึงความสำคัญของการจัดโครงสร้างธุรกิจภายในกลุ่มให้มีความชัดเจนเพื่อเตรียมความพร้อมของกิจการเพื่อรองรับการเติบโตทางธุรกิจในอนาคต
โดยได้ดำเนินการปรับโครงสร้างภายในกลุ่มครั้งใหญ่ในวันที่ 24 กันยายน 2544 ด้วยการให้บริษัท
เมเจอร์ ซีนีเพล็กซ์ กรุ้ป จำกัด (มหาชน) (บริษัทฯ) เป็นบริษัทแม่เข้าถือหุ้นบริษัทต่างๆ อีก 11
บริษัทที่เกี่ยวข้อง

ทั้งนี้ ในการปรับโครงสร้างภายในกลุ่มดังกล่าวข้างต้น บริษัทฯเข้าถือหุ้นร้อยละ 66.67 ใน 5
บริษัทที่ประกอบกิจการในสาขารัชโยธิน กลุ่มผู้ถือหุ้นส่วนที่เหลืออีกร้อยละ 33.33
เป็นกลุ่มของคุณสสิธร องค์วาสิฏฐ์
ซึ่งจัดว่าเป็นบุคคลที่อาจขัดแย้งกับผู้บริหารหรือผู้ถือหุ้นรายใหญ่ของบริษัทฯ
แต่ทั้งนี้กลุ่มบุคคลดังกล่าวมีความเป็นอิสระจากผู้บริหาร ผู้ถือหุ้นรายใหญ่และไม่ได้มีฐานะเป็นผู้บริหาร
ผู้มีอำนาจควบคุมของบริษัทฯ ซึ่งบริษัทฯ
ได้กำหนดเป็นนโยบายให้คณะกรรมการตรวจสอบพิจารณาถึงรายการระหว่างกันที่อาจเกิดขึ้นในอนาคตเพื่อป้องกันความขัดแยังทางผลประโยชน์

เมื่อวันที่ 1 สิงหาคม 2545 บริษัทฯ ได้เข้าซื้อสินทรัพย์ของ บริษัท เมเจอร์ โบว์ล จำกัด (
บริษัทย่อย ที่ถือหุ้นอยู่ 99.99%) และได้ดำเนินธุรกรรมแทน
เพื่อให้การทำงานมีความสะดวกและคล่องตัวขึ้น

เมื่อวันที่ 1 ธันวาคม 2545 บริษัทฯ ได้เข้าเป็นผู้เช่าพื้นที่แทนบริษัทย่อย ซึ่งบริษัทฯ ถือหุ้นอยู่
99.99% ( บริษัท เมเจอร์ ซีนีม่า จำกัด) กับเจ้าของอาคาร บริษัท เดอะมอลล์
เอ็นเตอร์เทนเมนท์ จำกัด เพื่อเข้าไปดำเนินธุรกรรมแทนบริษัทย่อย
ให้การทำงานมีความสะดวกและคล่องตัวมากขึ้น

ปัจจุบันกลุ่มเมเจอร์ ซีนีเพล็กซ์ ประกอบด้วยบริษัทภายในกลุ่มรวมทั้งหมด 12 บริษัท
ดังภาพแสดงต่อไปนี้

โครงสร้างการถือหุ้นของกลุ่มเมเจอร์ ซีนีเพล็กซ์

ณ วันที่ 31 ธันวาคม 2545

จากการปรับโครงสร้างภายในกลุ่ม บริษัทฯ มีทุนจดทะเบียน รวมทั้งสิ้น 587,000,000 บาท
แบ่งออกเป็นหุ้นสามัญ 117,400,000 หุ้น (เรียกชำระเต็มแล้ว) มูลค่าที่ตราไว้หุ้นละ 5 บาท

2.2 ภาพรวมการประกอบธุรกิจของบริษัท

กลุ่มเมเจอร์ ซีนีเพล็กซ์ วางนโยบายการประกอบธุรกิจหลักของกลุ่มคือการทำศูนย์รวมความบันเทิง
ในนาม “เมเจอร์ ซีนีเพล็กซ์” โดยมีธุรกิจโรงภาพยนตร์ “เมเจอร์ ซีนีเพล็กซ์” และธุรกิจโบว์ลิ่ง
“เมเจอร์ โบว์ล” เป็นบริการบันเทิงหลักที่จะดึงลูกค้าเข้ามาใช้บริการภายในสาขา
สำหรับพื้นที่ส่วนที่เหลือภายในสาขา จะถูกจัดสรรให้กับกิจการร้านค้าภายนอกเช่าดำเนินการ โดย
กลุ่มเมเจอร์ ซีนีเพล็กซ์
จะคัดสรรเฉพาะร้านค้าที่จำหน่ายสินค้าและบริการประเภทที่เสริมและสนับสนุนให้สาขามีความหลากหลายของสินค้าและความครบวงจรในงานบริการเพื่อความบันเทิงมากขึ้น
ทั้งนี้สินค้าและบริการนั้นจะต้องมีลักษณะสอดคล้องและตรงกับความต้องการและรสนิยมของกลุ่มลูกค้าของโรงภาพยนตร์และโบว์ลิ่งเป็นหลัก

การขยายสาขาในแต่ละครั้ง กลุ่มเมเจอร์ ซีนีเพล็กซ์ ให้ความสำคัญกับการเลือกทำเลที่ตั้งเป็นสำคัญ
สาขาของเมเจอร์ ซีนีเพล็กซ์ในแต่ละสาขาตั้งอยู่บนทำเลทองในเขตพื้นที่แหล่งชุมชนที่พักอาศัย
ใจกลางเมือง ใกล้สถานศึกษาและสถานที่ทำงานบริษัทเอกชนและราชการ
รวมทั้งการขยายสาขาของเมเจอร์
ซีนีเพล็กซ์เข้าไปในศูนย์การค้าเป็นโอกาสทางการค้าของกลุ่มเมเจอร์
ซีนีเพล็กซ์ในการสร้างฐานลูกค้าและธุรกิจโรงภาพยนตร์และธุรกิจโบว์ลิ่งให้กว้างขึ้น โดย
กลุ่มเมเจอร์ ซีนีเพล็กซ์ได้ยึดนโยบายการวางรูปแบบของสินค้าและบริการที่หลากหลายในทุกสาขา
ทำให้บริเวณพื้นที่ให้บริการในแต่ละสาขาแวดล้อมด้วยร้านค้าร้านอาหารนอกเหนือจากโรงภาพยนตร์และโบวิ์ลิ่งที่เป็นบริการเพื่อความบันเทิงหลัก

ภาพรวมการประกอบธุรกิจของกลุ่มเมเจอร์ ซีนีเพล็กซ์ใน 12 สาขา ปัจจุบัน
ภายใต้การบริหารงานของบริษัทฯ และบริษัทย่อย รวม 12 บริษัท สามารถแสดงเป็นแผนภาพดังนี้

[TABLE]

จากภาพรวมการประกอบธุรกิจของกลุ่มเมเจอร์ ซีนีเพล็กซ์ดังแสดงข้างต้น
สามารถจำแนกตามรูปแบบการดำเนินธุรกิจออกได้เป็น 2 รูปแบบดังนี้

  รูปแบบที่ 1 : ศูนย์บันเทิง (Stand Alone Complex)

การประกอบธุรกิจในรูปแบบของศูนย์บันเทิง ในลักษณะ Stand Alone Complex กลุ่มเมเจอร์
ซีนีเพล็กซ์จะเป็นเจ้าของอาคารและจัดสรรพื้นที่ส่วนใหญ่เพื่อธุรกิจหลักคือโรงภาพยนตร์และโบว์ลิ่ง
และจัดสรรพื้นที่ส่วนที่เหลือเพื่อให้เช่าสำหรับร้านค้าต่างๆ
และกำหนดพื้นที่บางส่วนให้เป็นพื้นที่ใช้สอยส่วนกลางรวมทั้งลานจัดกิจกรรมการตลาด (Promotion
Hall)

จุดเด่นที่สำคัญของการเป็น Stand Alone Complex
ทำให้มีความคล่องตัวอย่างมากในการบริหารธุรกิจภายในพื้นที่ให้เกิดประสิทธิภาพและส่งผลต่อรายได้จากแต่ละธุรกิจในสาขา
โดยเฉพาะอย่างยิ่งความคล่องตัวในการกำหนดเวลาเปิด-ปิดอาคารซึ่งมีผลต่อระยะเวลาเปิดให้บริการและโอกาสการทำรายได้
การวางผังโครงสร้างพื้นที่บริการแต่ละส่วนอย่างเหมาะสม รวมถึงการกำหนดขนาดพื้นที่ร้านค้าเช่า
รวมทั้งการทำกิจกรรมการตลาดเพื่อกระตุ้นและสนับสนุนยอดขายในแต่ละสาขา

เมเจอร์ ซีนีเพล็กซ์ ในรูปแบบของศูนย์บันเทิง (Stand Alone Complex) ประกอบด้วย 5
สาขาได้แก่สาขาสุขุมวิท สาขารัชโยธิน สาขาปิ่นเกล้า สาขารามคำแหง และสาขารังสิต

  รูปแบบที่ 2 : สาขา

การประกอบธุรกิจในรูปแบบของสาขา กลุ่มเมเจอร์
ซีนีเพล็กซ์จะดำเนินการเช่าพื้นที่บางส่วนภายในอาคารศูนย์การค้า
การเช่าพื้นที่ทำให้มีข้อจำกัดในด้านของขนาดพื้นที่ให้บริการ
ดังนั้นบริการหลักที่มีในสาขาจะเปิดให้บริการส่วนโรงภาพยนตร์เป็นหลักและจัดสรรพื้นที่ส่วนเหลือจากบริเวณโรงภาพยนตร์เพื่อให้เช่าช่วงสำหรับเป็นร้านค้าให้บริการ
ดังตัวอย่างเช่นที่ สาขาเชียงใหม่ ยกเว้นบางสาขา หากได้พื้นที่เช่าที่มีขนาดใหญ่พอและมี
ความเหมาะสมของทำเลก็จะเปิดให้บริการทั้งโรงภาพยนตร์และโบว์ลิ่ง
และจัดสรรพื้นที่บางส่วนสำหรับให้เช่าช่วงต่อ (หากมีพื้นที่เหลือ) เช่นสาขาเวิลด์เทรด เซ็นเตอร์
เป็นต้น

2.3 โครงสร้างรายได้ของกลุ่มบริษัท

โครงสร้างรายได้ของบริษัทฯ และบริษัทย่อย ณ 31 ธันวาคม 2545 แสดงในตารางดังนี้

+--------------------+-------+------+--------+------+--------+------+
| กลุ่มธุรกิจ            | งบตรว |      | งบตร   |      | งบตร   |      |
|                    | จสอบปี |      | วจสอบปี |      | วจสอบปี |      |
|                    | 2543  |      | 2544   |      | 2545   |      |
+--------------------+-------+------+--------+------+--------+------+
|                    | ล     | ร    | ล้านบาท | ร    | ล้านบาท | ร    |
|                    | ้านบาท | ้อยละ |        | ้อยละ |        | ้อยละ |
+--------------------+-------+------+--------+------+--------+------+
| ธุรกิจในกลุ่มบันเทิง     | 1     | 6    | 849.43 | 6    | 1,     | 6    |
|                    | 87.95 | 1.35 |        | 2.70 | 246.87 | 5.98 |
| 1.                 |       |      | 173.62 |      |        |      |
| ส่ว                 | 11.14 | 1    |        | 1    | 216.37 | 1    |
| นงานธุรกิจโรงภาพยนตร์ |       | 2.81 | 62.20  | 2.81 |        | 1.45 |
|                    | 4.63  |      |        |      | 131.26 |      |
| 2. ส่วนงานธุรกิจโบว์ลิ่ง |       | 4.59 | 189.38 | 4.59 |        | 6.95 |
|                    | 80.40 |      |        |      | 223,56 |      |
| 3. ส่วนงานธุรกิจโฆษณา |       | 1    | 80.24  | 1    |        | 1    |
|                    |       | 3.98 |        | 3.98 | 71.77  | 1.83 |
| ธุรกิจเสริม           |       |      |        |      |        |      |
|                    |       | 7.26 |        | 5.92 |        | 3.80 |
| 4.                 |       |      |        |      |        |      |
| ส่วนงานธุรกิจพื้นที่เช่า   |       |      |        |      |        |      |
|                    |       |      |        |      |        |      |
| 5. รายได้อื่น         |       |      |        |      |        |      |
+--------------------+-------+------+--------+------+--------+------+
| รวมรายได้           | 2     | 10   | 1,     | 10   | 1,     | 10   |
|                    | 83.97 | 0.00 | 354.86 | 0.00 | 889.83 | 0.00 |
+--------------------+-------+------+--------+------+--------+------+

ตัวเลขโครงสร้างรายได้ดังแสดงในตารางข้างต้น มีข้อจำกัดในการแสดงภาพการเปรียบเทียบของโครงสร้างรายได้ทั้งหมดของกลุ่มเมเจอร์ ซีนีเพล็กซ์ในปัจจุบันและในอดีต ด้วยสาเหตุหลายประการดังนี้

 1) โครงสร้างรายได้ในปี 2543 บริษัทฯ ยังไม่ได้ปรับโครงสร้าง มีเพียง 2 สาขาเท่านั้น คือสาขา สุขุมวิท และสาขาเวิลด์เทรดฯ 

2) การปรับโครงสร้างกลุ่มเมเจอร์ ซีนีเพล็กซ์เกิดขึ้นในปลายเดือนกันยายน 2544 ทำให้ผลประกอบการ 

 ในงบการเงินรวมของบริษัทฯ สะท้อนภาพเพียงไตรมาส 4 ของปี 2544 เท่านั้น 

  3) โครงสร้างรายได้ปี 2545 บริษัทฯ ได้เปิดให้บริการเพิ่มขึ้นอีก 7 สาขา รวมเป็น 12 สาขา

  โดยทยอยเปิดตั้งแต่เดือนกุมภาพันธ์ 2545 ดังนั้นสาขาที่เปิดใหม่ในปีนี้จะยังรับรู้รายได้ไม่เต็มปี

 รายได้จากส่วนงานธุรกิจโรงภาพยนตร์ประกอบด้วย รายได้จากการขายบัตรชมภาพยนตร์ รายได้จากการขายขนมและเครื่องดื่ม รายได้ค่าโฆษณาและส่งเสริมการขาย และรายได้ค่าบัตรสมาชิก 

  รายได้จากส่วนงานธุรกิจโบว์ลิ่งประกอบด้วย รายได้จากค่าบริการเกมส์โบว์ลิ่ง
  รายได้จากค่าบริการห้องคา

  ราโอเกะ รายได้จากค่าอาหาร และเครื่องดื่ม รายได้จากการให้เช่ารองเท้า

  รายได้จากส่วนงานธุรกิจพื้นที่เช่า ประกอบด้วย รายได้ค่าเช่าและบริการ
  และรายได้ค่าสิทธิการเช่าและบริการตัดบัญชี

2)  สำหรับในปี 2545 บริษัทฯ ได้ขยายสาขาเพิ่มเติมอีก 7 แห่ง มีรายละเอียด ดังนี้

รายได้จากสาขา ปิ่นเกล้า เริ่มรับรู้ตั้งแต่เดือน 1 กุมภาพันธ์ 2545

รายได้จากสาขา รังสิต เริ่มรับรู้ตั้งแต่เดือน 7 มีนาคม 2545

1)  รายได้จากสาขา พระราม 3 เริ่มรับรู้ตั้งแต่เดือน 1 พฤษภาคม 2545

2)  รายได้จากสาขา บางนา เริ่มรับรู้ตั้งแต่เดือน 27 กรกฏาคม 2545

3)  รายได้จากสาขา บางกะปิ เริ่มรับรู้ตั้งแต่เดือน 2 ตุลาคม 2545

4)  รายได้จากสาขา เสรีเซ็นเตอร์ เริ่มรับรู้ตั้งแต่เดือน 22 พฤศจิกายน 2545

5)  รายได้จากสาขา พระราม 2 เริ่มรับรู้ตั้งแต่เดือน 5 ธันวาคม 2545

2.4 เป้าหมายการดำเนินธุรกิจ

กลุ่มเมเจอร์
ซีนีเพล็กซ์มีเป้าหมายหลักในการเป็นผู้นำในธุรกิจโรงภาพยนตร์และครองส่วนแบ่งการตลาดให้ได้รัอยละ
50 ในปี 2546 และเพื่อให้บรรลุเป้าหมายที่วางไว้ บริษัทฯ
ได้วางแผนการเพิ่มยอดขายโดยการลงทุนขยายสาขาและเพิ่มจำนวนโรงภาพยนตร์ให้มากขึ้น
เพื่อให้ครอบคลุมพื้นที่ให้บริการทั่วทุกเขตกรุงเทพมหานครและปริมณฑล รวมถึงต่างจังหวัด
ที่มีศักยภาพเพียงพอและคุ้มค่ากับการลงทุน และนอกเหนือจากการลงทุนขยายสาขาเพิ่มทางบริษัทฯ
ก็ยังมีนโยบายที่จะเพิ่มความสะดวกสบายกับผู้มาใช้บริการในการซื้อบัตรชมภาพยนตร์โดยนำเทคโนโลยีใหม่เข้ามาช่วยอำนวยความสะดวก
เช่น การร่วมมือกับธนาคารในการจำหน่ายบัตรชมภาพยนตร์ผ่านเครื่อง ATM ของธนาคารกรุงศรีฯ
ซึ่งได้เปิดให้บริการไปแล้วเมื่อเดือนธันวาคม 2545
และจะเพิ่มพันธมิตรในการให้บริการในลักษณะนี้กับธนาคารอื่นๆ เพิ่มขึ้นในปี 2546 นี้
สำหรับช่องทางอื่นๆ ที่จะอำนวยความสะดวกให้กับผู้ใช้บริการโรงภาพยนตร์เมเจอร์ ซีนีเพล็กซ์ ในปี
2546 นี้ก็จะมีออกมาเพิ่มนอกเหนือจากที่มีแล้ว สำหรับเทคโนโลยีที่บริษัทฯ
ได้ดำเนินการให้บริการแล้วในปัจจุบัน มีดังนี้

1.  ระบบ Call Center ที่ให้บริการลูกค้าด้วยการโทรเบอร์เดียว ( 02 5115555 )
    จองบัตรได้ทุกสาขา

2.  ระบบการจำหน่ายบัตรผ่านทาง Internet โดยผ่าน web site /
    WWW.Majorcineplex.com

3.  ระบบ Self Service
    โดยลูกค้าสามารถซื้อบัตรชมภาพยนตร์ด้วยตัวเองที่ตู้จำหน่ายบัตรอัตโนมัติ (ETM :
    Electronic Ticketing Machine)

4.  ระบบการซื้อบัตรชมภาพยนตร์ผ่านระบบโทรศัพท์มือถือ

  5. ระบบการซื้อบัตรชมภาพยนตร์ผ่านเครื่อง ATM ของธนาคารพาณิชย์

นอกจากเป้าหมายการขยายธุรกิจโรงภาพยนตร์แล้ว บริษัทฯ
ได้กำหนดเป้าหมายในการเพิ่มส่วนแบ่งการตลาดและเพิ่มยอดขายจากธุรกิจโบว์ลิ่ง
และการให้บริการห้อง Karaoke ควบคู่ไปกับธุรกิจโบว์ลิ่ง
โดยกำหนดเป็นนโยบายการลงทุนและการตลาดที่จะมีบริการโบว์ลิ่งควบคู่ไปกับโรงภาพยนตร์ในสาขาของเมเจอร์
ซีนีเพล็กซ์ โดยคำนึงความเหมาะสมของพื้นที่และความเป็นไปได้ของโครงการเป็นหลัก
ซึ่งปัจจุบันทางบริษัทฯ มีโบว์ลิ่งทั้งหมด 6 สาขา รวมจำนวน 174 เลน

นอกจากแผนงานขยายธุรกิจโรงภาพยนตร์และโบว์ลิ่งซึ่งเป็นแหล่งรายได้หลัก
บริษัทฯได้เปิดกว้างที่จะขยายบริการบันเทิงในรูปแบบอื่นๆ
ที่สอดคล้องและเกี่ยวเนื่องกับบริการบันเทิงที่มีอยู่
โดยมีวัตถุประสงค์เพิ่มความหลากหลายของบริการเพื่อตอบสนองความต้องการของลูกค้า
และด้วยผลความสำเร็จในการขยายออกสู่ต่างจังหวัดเริ่มที่จังหวัดเชียงใหม่ บริษัทฯ
ได้มองหาโอกาสการขยายสาขาในจังหวัดที่มีกำลังซื้อและความเป็นไปได้ของโครงการสูง